《谢张使君惠簟》
宋代·喻良能

瘦玉敲风翠干长，织成漪浪莹沧浪。
封题尚带鄱江润，卷赠犹馀燕寝香。
竹笛当年同秀质，桃笙何处避寒光。
微躯讵足当珍赐，持奉亲闱枕扇凉。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。